אינגריד שולרוד

אינגריד שולרוד (בנורווגית: Ingrid Schulerud; נולדה ב-8 ביולי 1959) היא דיפלומטית נורווגית.

ביוגרפיה
שולרוד נולדה באוסלו כבתו של הסופר מנץ שולרוד. במהלך לימודי התיכון, בגיל שבע עשרה, הכירה לראשונה את בעלה, אותו היא הביסה בבחירות למועצת התלמידים הארצית של נורווגיה.

ב-1987 התחתנה עם ינס סטולטנברג, ולזוג נולדו בן ובת.

ב-1990 קיבלה תפקיד בשגרירות נורווגיה בבודפשט, אך עקב עבודתו של בעלה נאלצה אחרי זמן קצר לוותר על התפקיד.

ב-2000 עם היבחרו של בעלה לראש ממשלת נורווגיה נהייתה לאשת ראש הממשלה. בכהונתו הראשונה כמעט ולא התלוותה אליו באירועים רשמיים, ובחרה להתרחק מהתקשורת.

היא עבדה כמנהלת בתחום של האזור הכלכלי האירופי במשרד החוץ הנורווגי.

ב-2015 מונתה לשגרירת נורווגיה בבלגיה, תפקיד שבו כיהנה עד 2019.

קישורים חיצוניים

הערות שוליים 

בני זוג של מנהיגי מדינות
בני זוג של פוליטיקאים נורווגים
שגרירות
שגרירי נורווגיה
שגרירים בבלגיה
נורווגיות שנולדו ב-1959
נורווגים שנולדו ב-1959